**Treiglo neu beidio ar ôl ‘yn’ (1)**

**‘yn fud’ ‘yn gwisgo’**

Ydych chi wedi sylwi ein bod ni’n treiglo ar ôl ‘**yn**’ weithiau?

Yn y gerdd, mae **mud** yn treiglo i ‘yn fud’, ond mae **gwisgo** yn aros yr un peth: ‘yn gwisgo’.

‘Yn traethiadol’ rydyn ni’n galw’r math yma o ‘yn’. Mae math arall o ‘yn’ sy’n golygu ‘mewn’ rhywbeth, e.e. yn y dref.

Cyn i ni wybod pryd i dreiglo ar ôl ‘yn traethiadol’ mae angen i ni fod yn gwybod beth yw enw, berfenw, ac ansoddair.

**Enw**: gair ydyn ni’n ei ddefnyddio i alw rhywbeth

**Berfenw**: gair sy’n dweud beth sy’n cael ei wneud

**Ansoddair**: gair sy’n disgrifio enw

Rhowch y geiriau yma yn y lle cywir:

cerdded, llyfr, gwerthfawr, stori, desg, cyflym, cofio, papur, gwynt, chwythu, oer, lliwgar, cryf, pensil

|  |  |  |
| --- | --- | --- |
| Enw | Berfenw | Ansoddair |
|  |  |  |